**Grand Prix Circuit (GPC) 2019/2020 og 2020/2021**

1. **Format:**

4 turneringer, samt finalestævne.

1. **Datoer for GP-turneringer og finalestævne 2019:**

Se BadmintonPlayer

**3) Deltagerantal og Wild Cards:**

Maks 16 deltagere i hovedturneringen i hver kategori

Direkte pladser og kval som følger:

o HS: 12 direkte, 4 kvalpladser (max. 16 deltagere i kval).

o DS: 14 direkte, 2 kvalpladser (max. 16 deltagere i kval).

o HD: 14 direkte, 2 kvalpladser (max. 16 deltagere i kval).

o DD: 14 direkte, 2 kvalpladser (max. 16 deltagere i kval).

o MX: 12 direkte, 4 kvalpladser (max. 16 deltagere i kval).

* Ranglisten bestemmer rangering af de første 28 deltagere (kvalifikation + hovedturnering).
* Derudover kan BD tildele 4 Wild Cards pr. turnering pr. kategori (f.eks. til U17/19 spillere) til deltagelse i kvalifikationen. Wildcard uddeles kun blandt spillere, der er tilmeldt turneringen.

**4) Præmiepenge**

* Minimum 25.000 og maksimum 50.000 i de almindelige GP-turneringer.
* Minimum 100.000 i finalestævnet.

Se **bilag 1** for fordeling af præmiepenge i de almindelige GP-turneringer og finalestævne. Den enkelte klub kan selv vælge at øge størrelsen af præmiepengene og bestemme hvorvidt der også skal tildeles præmiepenge til 3+4 pladsen. Dog ikke på bekostning af minimums beløb til 1.+2. pladsen, som angivet i bilag 1 og den maximale præmiesum på kr. 50.000 i de almindelige GP-turneringer.

**5) Afvikling**

Der anvendes fast tidsplan for afvikling af de 4 ordinære turneringer. Se **bilag 2**

Der seedes 4 deltagere pr. kategori efter ranglisten.

Der tages højde for klubtilhørsforhold ved lodtrækning som ved øvrige danske turneringer (dog ikke i finalestævnet).

Der skal være dommere på alle kampe.

Der skal være linjedommere til semifinaler og finaler.

Finalestævnet afvikles som følger:

o 2 Puljer á 4 deltagere i hver kategori.

o De to første puljekampe i hver kategori spilles lørdag.

o Den sidste puljekamp samt finale og kamp om 3. plads spilles søndag

* Se i øvrigt **bilag 2**

**6) Sammenhæng mellem GPC og senior DM**

* Der vil være 4 pladser pr. kategori til senior DM, der vil blive fordelt på baggrund af deltagelse og/eller placeringer i GP-turneringerne (skal endeligt besluttes).
* Med to wildcards pr kategori til senior DM, betyder det, at det kun er de 14 højest rangerede spillere på ranglisten i hver kategori er direkte inde i DM, mens de resterende 6 pladser fordeles med 4 der er kvalificeret via GPC og 2 wildcards som tildeles af BD.
* Fraset en af BD defineret spillergruppe fra toppen af forbundsgruppen, så kan ingen spillere være med i DM, hvis de ikke har spillet mindst 2 af de 4 GP-turneringer. Hvis man således ligger i top-14 på den danske rangliste, men ikke har deltaget i mindst 2 GP-turneringer, går DM-pladsen videre til den næste spiller på ranglisten, som har spillet mindst 2 GP-turneringer.

**7) Budget**

Indskuddet fastsættes til 600 kr. pr singlespiller og 400 kr. pr. doublespiller pr. kategori.

* BD og kredsene yder tilskud til finalestævnet.
* Budgetoverslag for både de 4 almindelige turneringer og finalestævnet er vedhæftet som hhv. **bilag 4** og **bilag 5**. Bemærk, at der under indtægter ikke er medregnet fuld deltagerantal i kvalifikationen i HD, DD og MX. Indtægter er således konservativt estimeret.
* Endvidere, at omkostninger til dommere kan være højere end i budgettet, afhængigt af kørselomkostninger.
* Der er ikke angivet indtægter for ekstra sponsor samt evt. ekstra udgifter til Setup.

**8) Kriterier for tildeling af GP-turneringer**

* Der vil blive tilstræbt en geografisk fordeling i tildelingen af en GP-turnering, således, at der er GP-turneringer både øst- og vest for Storebælt og evt. på Fyn samt en vis spredning inden for hver landsdel.
* I udvælgelsen af værtsklubber, vil der – i tilgift til de angivne minimumskriterier samt den geografiske spredning - blive lagt vægt på følgende kriterier:
	+ Gode baneforhold (f.eks. spillemåtter, ”arenaopstilling med bander/blomster” etc.)
	+ Gode spillerforhold (Players Lounge (evt. med forplejning), spiseforhold (niveau på mad og drikke), overnatningsmuligheder etc.
	+ Øvrig Setup omkring turneringen
	+ Turneringens samlede præmiesum

**9) Ansøgningsprocedure- og frist**

Fristen for ansøgning af GP-turneringer er **d 31. december 2020.**

* Ansøgningen for sæson 2021/2022 sendes til BD sportschef, Jens Meibom på jeme@badminton.dk
* Såfremt, at der måtte være flere end fire klubber, der er interesseret i at afholde en af de fire indledende GP-turneringer, og/eller mere end en klub der er interesseret i at afholde finalestævnet, vil BD administration foretage en udvælgelse af de i alt fem klubber, baseret på de opstillede kriterier.
* I tilfælde af, at man tildeles en GP-turnering, vil man ikke også kunne afholde en M-række turnering i den samme sæson
* GP-turneringen tildeles klubberne for en 2-årig periode dvs. både sæson 2021/2022 samt 2022/2023. De i ansøgningen anførte Setups, præmiesum osv. skal således være gældende for begge år. Dog har BD mulighed for at tilbagekalde tildelingen af turneringen i sæson 2022/2023, såfremt klubben i sæson 2021/2022 ikke lever op til de angivne mindstekrav for GP-turneringer, eller afviklingen i praksis viser sig ikke at være på tilfredsstillende niveau ift. de opstillede mål for GP-turneringerne og i øvrigt svarer til de i ansøgningen anførte forhold.